17 - 17. de helliges udholdenhed
1. de, som gud har antaget i den elskede og virkningsfuldt kaldet og helliget ved sin ånd og givet sine udvalgtes kostbare tro, kan hverken fuldstændigt eller endeligt falde fra nådens stand, men de vil helt sikkert holde ud indtil enden og blive evigt frelst. det skyldes, at gud ikke fortryder sine nådegaver og sit kald, og derfor fortsætter han med at skabe og nære i dem tro, omvendelse, kærlighed, glæde, håb og alle åndens frugter, som leder til udødelighed. 1

selv om mange storme og floder stiger og slår imod de hellige, vil disse aldrig kunne rive dem bort fra den grundvold og klippe, som de er fæstnet til ved tro. ja, selv om de på grund af tvivl og satans fristelser oplever, at synet og fornemmelsen af guds lys og kærlighed bliver uklar og dunkel for dem, 2 er gud dog stadig den samme, og de vil med sikkerhed blive bevaret ved hans kraft, indtil de er endeligt frelst og nyder den arv, som er købt til dem og er deres, for de er skrevet i hans hænder, og deres navne er indskrevet i livets bog fra al evighed af. 3

2. de helliges udholdenhed afhænger ikke af dem selv, det vil sige af deres egen frie vilje. den hviler på guds urokkelige beslutning i udvælgelsen, 4 der flyder fra gud faders frie og uforanderlige kærlighed. den hviler også på den sikre virkning af jesu kristi fortjeneste og forbøn for dem, og på den forening som de sande hellige har med ham. 5 den hviler på guds ed 6 og på hans ånds nærvær. den hviler på guds sæd, der bliver i dem, 7 og på nådepagtens natur. 8 alle disse forhold garanterer vist og urokkeligt de helliges evige tryghed og udholdenhed.

3. det kan ske, at de hellige falder i frygtelig synd på grund af satans og verdens fristelse og på grund af de tilbageværende syndige tilbøjeligheder og på grund af forsømmelse af de nådemidler, gud har forordnet til at bevare dem. de kan fortsætte i den tilstand nogen tid, 9 så de pådrager sig guds mishag, bedrøver helligånden, 10 tillader svækkelsen af deres kristelige dyder og velsignelser, 11 lader deres hjerter blive hårde og deres samvittighed såret, 12 sårer og vanærer andre. herved vil de påføre sig selv timelig straf. 13 men trods dette vil de forny deres omvendelse og blive bevaret gennem troen på jesus kristus indtil enden. 14



 


 joh 10,28-29; fil 1,6; 2 tim 2,19; 1 joh 2,19.
 sl 89,32-33; 1 kor 11,32.
 mal 3,6.
 rom 8,30; 9,11-16.
 rom 5,9-10; joh 14,19
 hebr 6,17-18.
 1 joh 3,9.
 jer 32,40.
 matt 26,70-74.
 es 64,4-8; ef 4,30.
 sl 51,12-14.
 sl 32,3-4
 2 sam 12,14.
 luk 22,32 & 61-62.